text: Bankrøveri i Uldum
  15 november 2011 kl. 14.07
  Middelfart Sparekasse i Uldum blev udsat for røveri tirsdag over middag, hvor en bevæbnet røver slap væk med et mindre beløb.
  Røveriet blev kl. 12.29 begået af en mand, ca. 180 cm høj, spinkel/almindelig af bygning, iført gråt joggingtøj og maskeret med en sort hætte. Under røveriet truede han med en pistol og fik udleveret et mindre pengebeløb
  Gerningsmanden kørte fra stedet i en rød eller bordeaux Opel Corsa.
  Sydøstjyllands Politi hører gerne fra borgere, der har oplysninger om røveriet og den anvendte flugtbil. Henvendelse via 114.
  